11. ΑΝΑΓΚ. ΝΟΜΟΣ υπ’ αριθ. 1042 της 2/5 Μαρτ. 1946 Περί τροποποιήσεως διατάξεών τινων διεπουσών την διαχείρισιν της ανταλλαξίμου περιουσίας. Άρθρα 1-2. (Τροποποιηθέντα δια του άρθρ. 6 παρ. 1 Νόμ. 1650/1951, αντικατεστάθησαν δια των διατάξεων του άρθρ. 3 Ν.Δ. 2967/1954). Άρθρον 3 Καταβολή μη ληξιπροθέσμου δόσεως οφειλής των κατά τα ανωτέτω μεταβιβαζομένων εν γένει κτημάτων δύναται να ενεργηθή μόνον μετά προηγουμένην απόφασιν του Κεντρικού Συμβουλίου. Άρθρον 4 Διεκδικήσεις κυριότητος ή εμπράγματοι απαιτήσεις επί ανταλλαξίμων κτημάτων παραγραφείσαι ήδη κατά τας κειμένας διατάξεις ως μη αναγγελθείσαι ή μη διεκδικηθείσαι δικαστικώς εντός των υπό των διατάξεων τούτων οριζομένων προθεσμιών, δύνανται να ασκηθώσιν εντός εξαμήνου ανατρεπτικής προθεσμίας από της ισχύος του παρόντος. Τυχόν όμως εκδοθείσαι οριστικαί και τελεσίδικοι αποφάσεις των τακτικών δικαστηρίων, απορρίψασαι την διεκδικητικήν αγωγήν του τρίτου, λόγω παραγραφής, παραμένουσιν ισχυραί. Άρθρον 5 Ισόγεια κτίσματα ανταλλαξίμου περιουσίας εκποιηθέντα εμβαδού μικροτέρου των 30 τ. μ. παρεμβαλλόμενα μεταξύ δύο οικοδομών προσκυρούνται υποχρεωτικώς εις τον κύριον του οικοπέδου εντός του οποίου κείνται και του οποίου αποτελούσιν οικοπεδικήν συνέχειαν, εφ’ όσον ως αυτοτελή κτίσματα δεν αποτελούσιν αρχικόν συνάρτημα της οικοδομής του κατά την δημοσίευσιν του παρόντος ιδιοκτήτου των. Η καταβληθησομένη αποζημίωσις και η διαδικασία της προσκυρώσεως γίνονται κατά τα εν τω γενικώ οικοδομικώ κανονισμώ οριζόμενα. 26.Ζ.β.11 Διαχείριση Ανταλλάξιμων Κτημάτων Άρθρον 6 H δυνάμει του άρθρου 5 του υπ’ αριθ. 272/41 Ν.Δ/τος «περί συστάσεως κτηματικού Γραφείου Θεσ/νίκης και άλλων διατάξεων» κατάργησις του αυτοτελούς Γραφείου Διαχειρίσεως Ανταλλαξίμων Μουσουλμανικών Κτημάτων Θεσ/νίκης και η υπαγωγή της αρμοδιότητος του τελευταίου τούτου εις το δια του ως άνω Νομοθ. Δ/τος συσταθέν Κτηματικόν Γραφείον καταργείται. Το εν λόγω Γραφείον Διαχειρίσεως Ανταλλαξίμων Μουσουλμανικών Κτημάτων αποσπάται του Κτηματικού Γραφείου και καθίσταται από της ισχύος του παρόντος αυτοτελές ως ήτο προ της δια του ως άνω άρθρου του Νομοθ. Δ/τος 272/1941 καταργήσεώς του. Ως προϊστάμενος του αυτοτελούς τούτου Γραφείου ως και των λοιπών τοιούτων, δύναται να τοποθετηθή και υπάλληλος της ΥΔΑΜΚ μετά κρίσιν του υπηρεσιακού Συμβουλίου. Άρθρον 7 (Προσωρινής ισχύος). Άρθρον 8 Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 